
Parlamentul  României

Camera  Deputaţilor

Comisia pentru industrii si servicii

	Comisia pentru industrii şi servicii

Bucureşti, 15.03.2017
Nr. 4c-3/38/2017
	
	Comisia pentru administraţie publică şi amenajarea teritoriului
Bucureşti, 28.02.2017
Nr. 4c-6/45


BIROUL PERMANENT 

AL 

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.67/2016 pentru modificarea art.51 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, trimis spre examinare pe fond, Comisiei pentru industrii şi servicii şi Comisiei pentru administraţie publică şi amenajarea teritoriului, cu adresa nr.PLx.22 din 1 februarie 2017. 

Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

       
    PREŞEDINTE,



VICEPREŞEDINTE,



    Iulian Iancu



        Ion Călin

R A P O R T   C O M U N
asupra proiectului de Lege privind aprobarea Ordonanţei de urgenţă a Guvernului nr.67/2016 pentru modificarea art.51 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului, au fost sesizate, în procedură de urgenţă, spre dezbatere în fond, cu proiectul de Lege privind aprobarea Ordonanţei de urgenţă a Guvernului nr.67/2016 pentru modificarea art.51 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, transmis cu adresa nr.P.L.x. 22 din 1 februarie 2017, înregistrat la Comisia pentru industrii şi servicii sub nr.4c-3/38 din 2 februarie 2017 şi la Comisia pentru administraţie publică şi amenajarea teritoriului sub nr.4c-6/45 din 2 februarie 2017.



Consiliul Legislativ, cu avizul nr.966/6.10.2016, avizează favorabil proiectul de ordonanţă de urgenţă cu observaţii şi propuneri preluate de iniţiator.


Senatul, în  şedinţa din 7 noiembrie 2016, a adoptat proiectul de lege.


Comisia juridică, de disciplină şi imunităţi, cu avizul nr.4c-11/156 din 9 februarie 2017, a avizat favorabil proiectul de lege.



Proiectul de lege are ca obiect de reglementare modificarea art.51 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată cu modificări şi completări prin Legea nr.483/2006, cu modificările şi completările ulterioare, în sensul instituirii mecanismului prin care sumele alocate din bugetele locale în scopul acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei să ajungă, cu certitudine, la furnizorul de combustibil, astfel încât să se asigure continuitatea funcţionării serviciului de alimentare centralizată cu energie termică a populaţiei în sezonul rece 2016-2017.
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru administraţie publică şi amenajarea teritoriului au examinat proiectul de lege în şedinţa din 28 februarie 2017.



La lucrările Comisei pentru administraţie publică şi amenajarea teritoriului a participat, în calitate de invitat, din partea Ministerului Dezvoltării Regionale, Administraţiei Publice şi Fondurilor Europene doamna Sirma Caraman – secretar de stat.

La lucrări au fost prezenţi din partea Comisiei pentru administraţie publică şi amenajarea teritoriului 24 deputaţi din totalul de 25 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 14 martie 2017.
La lucrările Comisei pentru industrii şi servicii au participat, în calitate de invitaţi, din partea Ministerului Dezvoltării Regionale, Administraţiei Publice şi Fondurilor Europene domnul Cătălin Ştefan Rotea – secretar de stat, Ministerului Energiei domnul Robert Tudorache – secretar de stat, a Ministerului Finanţelor Publice domnul Cătălin Olteanu – secretar de stat şi a Autorităţii Naţionale de Reglementare în Domeniul Energiei domnul Emil Calotă – vicepreşedinte.
La lucrări au fost prezenţi din partea Comisiei pentru industrii şi servicii 18 deputaţi din totalul de 20 deputaţi.

În urma examinării iniţiativei legislative şi a opiniilor exprimate, membrii celor două comisii, au hotărât, cu majoritate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.67/2016 pentru modificarea art.51 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, în forma adoptată de Senat.

Prin obiectul de reglementare şi conţinutul său, proiectul de lege face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

           PREŞEDINTE,


   VICEPREŞEDINTE,



  Iulian Iancu



Ion Călin
SECRETAR,



SECRETAR,


       Roxana Mînzatu

             Simona Bucura Oprescu
Consilieri parlamentari,





Şef serviciu, Sofia Chelaru
Isabela Patricia Robe






Consilier parlamentar, Elena Hrincescu
Cristina Neicu

